ai4bharat/Pralekha huggingface dataset:
सामाजिक न्याय एवं अधिकारिता मंत्रालय
एडीआईपी योजना के तहत दिव्यांगजनों को सहायता और सहायक उपकरणों के वितरण के लिए असम के बिश्वनाथ चरियाली में 'सामाजिक अधिकारिता शिविर'
सामाजिक न्याय एवं अधिकारिता मंत्रालय, भारत सरकार की एडीआईपी योजना के तहत 'दिव्यांगजन' को सहायता और सहायक उपकरणों के वितरण के लिए दिव्यांगजन अधिकारिता विभाग द्वारा एएलआईएमसीओ और बिश्वनाथ चरियाली जिला प्रशासन के सहयोग से 19.06.2022 को दोपहर 12:00 बजे असम के बिश्वनाथ चरियाली जिले में कमलाकांता नाट्य समाज के परिसर में एक 'सामाजिक अधिकारिता शिविर' का आयोजन किया जाएगा।
बिश्वनाथ चरियाली जिले के विभिन्न स्थानों में एएलआईएमसीओ द्वारा आयोजित मूल्यांकन शिविरों के दौरान चयनित 2561 दिव्यांगजनों के बीच 218.83 लाख रुपए की लागत से विभिन्न श्रेणियों के कुल 4573 सहायता और सहायक उपकरण निःशुल्क वितरित किए जाएंगे।
केंद्रीय सामाजिक न्याय एवं अधिकारिता राज्य मंत्री सुश्री प्रतिमा भौमिक समारोह की मुख्य अतिथि होंगी और नई दिल्ली से वीडियो कॉन्फ्रेंस के माध्यम से शिविर का उद्घाटन करेंगी। तेजपुर के सांसद श्री पल्लब लोचन दास और विश्वनाथ एलएसी के विधायक श्री प्रमोद बोरठाकुर की गरिमामयी उपस्थिति में समारोह का आयोजन किया जाएगा, जो समारोह के मुख्य स्थल पर 'व्यक्तिगत रूप से' उपस्थित रहेंगे।
एएलआईएमसीओ और विश्वनाथ चरियाली जिला प्रशासन के वरिष्ठ अधिकारी भी कार्यक्रम में उपस्थित रहेंगे।
उपरोक्त कार्यक्रम की लाइव स्ट्रीमिंग का लिंक नीचे दिया गया है:-
जल शक्ति मंत्रालय
एनएमसीजी ने पश्चिम बंगाल के महेशतला में सीवेज अवसंरचना विकास और प्रबंधन के लिए चतुष्पक्षीय समझौतों पर हस्ताक्षर किए
273.52 करोड़ रुपये के इन समझौतों में 35 एमएलडी सीवेज उपचार संयंत्र का निर्माण शामिल है
परियोजना का उद्देश्य गंगा नदी के पूर्वी तट पर स्थित महेशतला से गंगा नदी में सीवेज के बहाव को रोकना है
राष्ट्रीय स्वच्छ गंगा मिशन  ने आज 273.52 करोड़ रुपये की कुल लागत से हाइब्रिड एन्यूटी  मोड के तहत पश्चिम बंगाल में महेशतला के लिए एक 35 एमएलडी एसटीपी सहित सीवेज बुनियादी ढांचे के विकास को लेकर दो चतुष्पक्षीय समझौतों पर हस्ताक्षर किए हैं। इनमें से एक समझौता राष्ट्रीय स्वच्छ गंगा मिशन , कोलकाता महानगर विकास प्राधिकरण , मेसर्स महेशतला अपशिष्ट जल प्रबंधन प्राइवेट लिमिटेड  और यूनियन बैंक ऑफ इंडिया के बीच एक एस्क्रौ  समझौता है। वहीं, दूसरा समझौता एनएमसीजी, केएमडीए, एमडब्ल्यूडब्ल्यूएमपीएल और ऑस्ट्रियाई विकास बैंक के बीच एक प्रतिस्थापन समझौता है।
राष्ट्रीय स्वच्छ गंगा मिशन  के महानिदेशक श्री जी अशोक कुमार, भारत में ऑस्ट्रिया की राजदूत श्रीमती कैथरीना वीसर, डीडीजी श्री एस आर मीणा, कार्यकारी निदेशक  श्री डी पी मथुरिया, कार्यकारी निदेशक  श्री भास्कर दासगुप्ता, कार्यकारी निदेशक  श्री एस पी वशिष्ठ, ऑस्ट्रियाई व्यापार आयुक्त श्री हेंस जोर्ग होर्टनाग्ल और पश्चिम बंगाल के राज्य कार्यक्रम प्रबंधन समूह की निदेशक श्रीमती अंतरा अचार्या की उपस्थिति में इन समझौतों पर हस्ताक्षर किए गए।
महेशतला गंगा नदी के पूर्वी तट पर स्थित है। इस परियोजना का उद्देश्य शहर से गंगा नदी में सीवरेज के बहाव को रोकना है। इस परियोजना के प्रमुख घटकों में 35 एमएलडी सीवेज उपचार संयंत्र , 4 पम्पिंग स्टेशन, 6 डायवर्सन संरचनाएं, मरम्मत व पुनर्वास कार्य, 15 साल का परिचालन और रखरखाव आदि शामिल हैं।
यह परियोजना हाइब्रिड एन्यूटी  मोड  के तहत है। इसमें निर्माण लागत का 40 फीसदी हिस्सा 24 महीने की निर्माण अवधि के दौरान और बाकी 60 फीसदी हिस्से का भुगतान तिमाही वार्षिकी के रूप में ब्याज और संचालन व रखरखाव  लागत के साथ 15 वर्षों की अवधि में किया जाएगा।
एमडब्ल्यूडब्ल्यूएमपीएल का वित्तपोषण ऑस्ट्रियाई विकास बैंक कर रहा है। यह रियायत अवधि के 15 वर्षों के लिए सीवरेज नेटवर्क और एसटीपी, दोनों के संपूर्ण विकास व परिचालन को लेकर जिम्मेदार होगा। इस परिचालन अवधि के दौरान एसटीपी के लिए उपचारित अपशिष्ट जल की गुणवत्ता के संदर्भ में प्रमुख प्रदर्शन संकेतक  की उपलब्धि के आधार पर भुगतान किया जाएगा।
शिक्षा मंत्रालय
82 यूजी एवं 42 पीजी गैर-इंजीनियरिंग एमओओसी की पेशकश स्वयम पर जुलाई, 2020 सेमेस्टर में की जाएगी: श्री रमेश पोखरियाल ‘निशंक‘
छात्र ऑनलाइन लर्निंग कोर्स के लिए यूजीसी के वर्तमान विनियमनों के अनुरूप इन पाठ्यक्रमों को पूरा करने के द्वारा क्रेडिट का लाभ उठा सकते हैं मानव संसाधन विकास मंत्री
केंद्रीय मानव संसाधन विकास मंत्री श्री रमेश पोखरियाल ‘निशंक‘ ने सूचित किया है कि विश्वविद्यालयों एवं संबद्ध महाविद्यालयों में नामांकित छात्र स्वयम कोर्स आरंभ कर सकते हैं और ऑनलाइन लर्निंग कोर्स के लिए क्रेडिट फ्रेमवर्क पर वर्तमान विश्वविद्यालय अनुदान आयोग  के वर्तमान विनियमनों के अनुरूप इन पाठ्यक्रमों को पूरा करने के द्वारा क्रेडिट का लाभ उठा सकते हैं।
उन्होंने यह भी जानकारी दी कि यूजीसी ने विश्वविद्यालय के कुलपतियों एवं महाविद्यालयों के प्राचार्यों के साथ 82 यूजी एवं 42 पीजी गैर-इंजीनियरिंग एमओओसी पाठ्यक्रमों की एक सूची साझा की है जिसकी पेशकश स्वयम प्लेटफार्म पर जुलाई, 2020 सेमेस्टर में की जाएगी ।
उन्होंने कहा कि इन पाठ्यक्रमों में बायोकैमिस्ट्री /बायोटेक्नोलाजी/बायोलाजिकल साईसेज एवं बायोइंजीनियरिंग, शिक्षा, कानून, कंप्यूटर साईंस एवं इंजीनियरिंग, वाणिज्य, प्रबंधन, फार्मेसी, गणित, इतिहास, हिन्दी, संस्कृत आदि जैसे विषय क्षेत्र शामिल हैं।
मंत्री ने यह भी कहा कि कोविड-19 महामारी के वर्तमान परिदृश्य में छात्र, शिक्षक, जीवन पर्यंत सीखने वाले, वरिष्ठ नागरिक एवं गृहिणियां नामांकन करा सकती हैं और ज्ञान के अपने दायरे का विस्तार करने के लिए स्वयम पाठ्यक्रमों का लाभ उठा सकती हैं। स्वयम  भारत सरकार द्वारा आरंभ एक प्रोग्राम है जिसकी रूपरेखा तीन आधारभूत सिद्धांतों अर्थात पहुंच, निष्पक्षता एवं गुणवत्ता अर्जित करने के लिए बनाई गई है।
एएम/एसकेजे/डीसी
(Visitor Counter : 329
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 188.19 करोड़ से अधिक टीके लगाए जा चुके हैं
12-14 आयु वर्ग में 2.75 करोड़ से अधिक खुराकें लगाई गई
भारत में कोरोना के सक्रिय मामले 16,279 हैं
पिछले 24 घंटों में 2,927 नए मामले सामने आए
स्वस्थ होने की वर्तमान दर 98.75 प्रतिशत
साप्ताहिक सक्रिय मामलों की दर 0.59 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 188.19 करोड़  से अधिक हो गया। इस उपलब्धि को 2,31,48,146 टीकाकरण सत्रों के जरिये प्राप्त किया गया है।
12-14 आयु वर्ग के लिए कोविड-19 टीकाकरण 16 मार्च,2022 को प्रारंभ हुआ था। अब तक 2.75 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक 10 अप्रैल,2022 को प्रारंभ की गई। अब तक 5,17,547 प्रीकॉशन खुराक लगाई गई हैं।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
10404907
|
|
दूसरी खुराक
|
|
10013922
|
|
प्रीकॉशन खुराक
|
|
4736567
|
|
अग्रिम पंक्ति के कर्मी
|
|
पहली खुराक
|
|
18415248
|
|
दूसरी खुराक
|
|
17535036
|
||
|
प्रीकॉशन खुराक
|
|
7447184
|
|
12-14 वर्ष आयु वर्ग
|
|
पहली खुराक
|
|
27534619
|
|
दूसरी खुराक
|
|
4387961
|
|
15-18 वर्ष आयु वर्ग
|
|
पहली खुराक
|
|
58259733
|
|
दूसरी खुराक
|
|
41747337
|
|
18-44 वर्ष आयु वर्ग
|
|
पहली खुराक
|
|
555580353
|
|
दूसरी खुराक
|
|
476585631
|
|
प्रीकॉशन खुराक
|
|
113334
|
|
45-59 वर्ष आयु वर्ग
|
|
पहली खुराक
|
|
202896880
|
|
दूसरी खुराक
|
|
187607925
|
|
प्रीकॉशन खुराक
|
|
404213
|
|
60 वर्ष से अधिक आयु वर्ग
|
|
पहली खुराक
|
|
126848678
|
|
दूसरी खुराक
|
|
116875848
|
|
प्रीकॉशन खुराक
|
|
14545595
|
|
प्रीकॉशन खुराक
|
||
|
27246893
|
|
कुल
|
|
|
|
1881940971
भारत में सक्रिय मामले आज 16,279 हैं। सक्रिय मामले, कुल पॉजिटिव मामलों के 0.04 प्रतिशत हैं।
नतीजतन, भारत में स्वस्थ होने की दर 98.75 प्रतिशत है।पिछले 24 घंटों में 2,252 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,25,25,563 हो गई है।
बीते 24 घंटे में कोरोना के 2,927 नए मामले सामने आएं।
पिछले 24 घंटों में कुल 5,05,065 जांच की गई हैं। भारत ने अब तक कुल 83.59 करोड़ से अधिक  जांच की गई हैं।
देश में साप्ताहिक पुष्टि वाले मामलों की दर 0.59 प्रतिशत है और दैनिक रूप से पुष्टि वाले मामलों की दर 0.58 प्रतिशत है।
स्वास्थ्य एवं परिवार कल्याण मंत्रालय
कोविड-19 टीकाकरण अपडेट-330वां दिन
भारत में कुल टीकाकरण की संख्या लगभग 133 करोड़ हुई
आज शाम 7 बजे तक 81 लाख से अधिक लोगों को टीका लगाया गया
भारत में कोविड-19 टीकाकरण की संख्या आज लगभग 133 करोड़  तक पहुंच गई। आज शाम 7 बजे तक टीके की 81 लाख  से अधिक खुराकें दी जा चुकी हैं। आज दिन भर में लगाए गए कुल टीकों की संख्या में अंतिम रिपोर्ट आने के बाद वृद्धि होने की उम्मीद है। अंतिम रिपोर्ट देर रात तक आती है।
|
|
टीके की कुल खुराक का कवरेज
|
|
एचसीडब्ल्यू
|
|
पहली खुराक
|
|
10385589
|
|
दूसरी खुराक
|
|
9597224
|
|
एफएलडब्ल्यू
|
|
पहली खुराक
|
|
18382944
|
|
दूसरी खुराक
|
|
16686770
|
|
18-44 वर्ष आयुवर्ग समूह
|
|
पहली खुराक
|
|
477616452
|
|
दूसरी खुराक
|
|
268995537
|
|
45-59 वर्ष आयुवर्ग समूह
|
|
पहली खुराक
|
|
189366546
|
|
दूसरी खुराक
|
|
133143859
|
|
60 वर्ष से ज्यादा
|
|
पहली खुराक
|
|
118416226
|
|
दूसरी खुराक
|
|
85813558
|
|
दी गईं कुल पहली खुराक
|
|
814167757
|
|
दी गईं कुल दूसरी खुराक
|
|
514236948
|
|
कुल
|
|
1328404705
अलग अलग जन प्राथमिकता समूहों के आधार पर टीके की खुराक का कुल कवरेज इस प्रकार है :
आज के टीकाकरण अभियान में अलग-अलग जन प्राथमिकता समूहों को टीके लगाए जाने का विवरण इस प्रकार है :
|
|
तिथि: 11दिसंबर, 2021 
|
|
एचसीडब्ल्यू
|
|
पहली खुराक
|
|
128
|
|
दूसरी खुराक
|
|
6869
|
|
एफएलडब्ल्यू
|
|
पहली खुराक
|
|
195
|
|
दूसरी खुराक
|
|
15418
|
|
18-44 वर्ष आयुवर्ग समूह
|
|
पहली खुराक
|
|
1439287
|
|
दूसरी खुराक
|
|
4206206
|
|
45-59 वर्ष आयुवर्ग समूह
|
|
पहली खुराक
|
|
362313
|
|
दूसरी खुराक
|
|
1214930
|
|
60 वर्ष से ज्यादा
|
|
पहली खुराक
|
|
211217
|
|
दूसरी खुराक
|
|
652156
|
|
दी गईं कुल पहली खुराक
|
|
2013140
|
|
दी गईं कुल दूसरी खुराक
|
|
6095579
|
|
कुल
|
|
8108719
देश में सबसे असुरक्षित जनसमूहों की कोविड-19 से सुरक्षा के एक साधन के रूप में जारी टीकाकरण अभियान की उच्चतम स्तर पर निरंतर समीक्षा और निगरानी की जाती है।
संस्कृति मंत्रालय
चक्रवाती तूफान से हुए नुकसान के आकलन के लिए भारतीय पुरातत्व विभाग के उच्च अधिकारियों के एक दल ने पुरी के श्री जगन्नाथ मंदिर और कोणार्क के सूर्य मंदिर का दौरा किया
भारतीय पुरातत्व सर्वेक्षण  की महानिदेशक श्रीमती उषा शर्मा के नेतृत्व में एएसआई के अधिकारियों का एक उच्च स्तरीय दल चक्रवाती तूफान फोनी से श्री जगन्नाथ मंदिर, पुरी और कोणार्क सूर्य मंदिर को हुए नुकसान का आकलन करने के लिए ओडिशा की यात्रा पर है।
दल ने 10 मई, 2019 को दोपहर कोणार्क मंदिर का दौरा किया। इस दल ने पाया कि मंदिर को कोई संरचनात्मक नुकसान नहीं हुआ है। इस दल ने यह भी जानकारी दी कि रासायनिक सफाई के लिए बनाए गए मचान में ऊपरी स्तर पर कुछ विस्थापन है जिसे ठीक किया जा रहा है। तूफान में 200 से अधिक पेड़ क्षतिग्रस्त हो गए हैं जिन्हें साफ किया जा रहा है। इंटरनेट पहुंच सहित बिजली और रोशनी व्यवस्था खराब हो गई है जिसे ठीक करने में कुछ समय लगेगा। सूर्य मंदिर को जनता के लिए अगले 2-3 दिनों में खोल दिया जाएगा। रासायनिक सफाई और पूर्व की तरफ के संस्थापन कार्य को प्राथमिकता के आधार पर पूरा किया जाएगा। लगभग एक पखवाड़े के भीतर इस मंदिर में सामान्य स्थिति बहाल हो जाएगी।
यह दल नुकसान का आकलन करने के लिए श्री जगन्नाथ पुरी मंदिर का दौरा करेगा। राज्य सरकार ने इस विश्व धरोहर मंदिर को हुए नुकसान का आकलन करने के लिए एएसआई से सहायता मांगी थी। यह दल मंदिर और आसपास के क्षेत्रों में पहले जैसी स्थिति बहाल करने की प्रक्रिया का भी सुझाव देगा।
इससे पहले, भुवनेश्वर सर्कल के पुरातत्व विभाग के अधीक्षण पुरातत्वविद् ने पुरी के श्री जगन्नाथ मंदिर सहित अन्य स्मारकों का भी निरीक्षण किया था। उन्होंने यह पाया कि मंदिर की सतह को तो कुछ नुकसान हुआ है, लेकिन मंदिर की संरचना को कोई बड़ा नुकसान नहीं हुआ।
आयुष
भारतीय अंतर्राष्ट्रीय व्यापार मेला में आयुष मंत्रालय के पवेलियन में फ्यूजन योग, स्वास्थ्यकर खाद्य पदार्थों का प्रदर्शन किया गया
नई दिल्ली के प्रगति मैदान में रविवार को भारतीय अंतर्राष्ट्रीय व्यापार मेला के पहले दिन आयुष मंत्रालय के पवेलियन में मोरारजी देसाई राष्ट्रीय योग संस्थान के योगाचार्यों द्वारा लाइव फ्यूजन योग प्रदर्शन, विभिन्न आयुष धाराओं के विशेषज्ञों द्वारा मुफ्त चिकित्सा परामर्श और पोषण-युक्त तथा अच्छे स्वास्थ्य को बढ़ावा देने वाले विभिन्न खाद्य पदार्थों का प्रदर्शन आकर्षण के प्रमुख केंद्र रहे।
पवेलियन में आयोजित गतिविधियां 'समग्र स्वास्थ्य, पौष्टिक आहार' के विषय के इर्द-गिर्द घूमने वाली रहीं, जिसे आयुष मंत्रालय विभिन्न भारतीय पारंपरिक चिकित्सा पद्धतियों के माध्यम से प्रचारित करता है। आयुर्वेद, योग और प्राकृतिक चिकित्सा, यूनानी, सिद्ध और होम्योपैथी धाराओं के विभिन्न संस्थानों और अनुसंधान निकायों ने प्रगति मैदान के हॉल नंबर 10 में आयुष मंत्रालय के मंडप में लोगों को इस बारे में जागरूक करने के लिए अपने काउंटर स्थापित किए हैं कि कैसे वे आयुष प्रणाली के तहत उपलब्ध पौष्टिक खाद्य पदार्थों और अच्छी आहार शैली के माध्यम से अच्छे स्वास्थ्य को बनाए रख सकते हैं।
आगंतुकों को गिलोय समेत कई औषधीय पौधे दिए गए, जो कई स्वास्थ्य लाभ वाली जड़ी-बूटी है। आगंतुकों को सिखाया गया कि कैसे वे वाई-ब्रेक मोबाइल एप्लिकेशन में उल्लिखित योग का अभ्यास करके केवल पांच मिनट में अपने कार्यस्थल पर खुद को तरोताजा और ऊर्जावान कर सकते हैं।
आयुष मंत्रालय के स्टाल पर सीधे पकाने योग्य पौष्टिक-औषधीय गुणों वाली सामग्री का एक नया सेट भी प्रदर्शित किया गया है जो मधुमेह, मोटापे, पुराने दर्द और एनीमिया के रोगियों को आवश्यक आहार सहायता प्रदान करता है। पाउडर के रूप में पैक, इन खाद्य सामग्री को संस्थान के एक प्रस्तावित खाद्य स्टार्ट-अप, महाभाष्य के तहत अखिल भारतीय आयुर्वेद संस्थान  के शोध विद्वानों द्वारा विकसित किया गया है। इन व्यंजनों में एक कैंडी, एक क्षुधावर्धक, आटा और एक लड्डू शामिल हैं। इन पैकेटों पर उनको बनाने की विधि और उनके स्वास्थ्य लाभों के बारे में बताया गया है।
आगंतुकों को यूनानी धारा के काउंटर पर मुरब्बा-ए आंवला, हरीरा, यूनानी कहवा और हलवा घीकर चखने के लिए मिला। सिद्ध काउंटर पर भृंगराज चॉकलेट के अलावा भुने हुए चने और काले तिल के लड्डू और पौष्टिक कुकीज भी दिए गए।
रक्षा मंत्रालय
वियतनाम पीपल्स आर्मी के साथ 1 अगस्त से चंडीमंदिर में संयुक्त सैनिक अभ्यास "एक्स विनबैक्स 2022" होगा
वियतनाम भारत द्विपक्षीय सैनिक अभ्यास का तीसरा संस्करण "एक्स विनबैक्स 2022" 01 अगस्त से 20 अगस्त 2022 तक चंडीमंदिर में होगा। यह सैनिक अभ्यास 2019 में वियतनाम में हुए पहले द्विपक्षीय सैनिक अभ्यास की अगली कड़ी है और भारत और वियतनाम के बीच द्विपक्षीय संबंधों को मजबूत करने की दिशा में एक प्रमुख घटना है। भारत और वियतनाम एक व्यापक रणनीतिक साझेदारी साझा करते हैं और रक्षा सहयोग इस साझेदारी का एक प्रमुख स्तंभ है। वियतनाम भारत की एक्ट ईस्ट नीति और इंडो-पैसिफिक विजन में एक महत्वपूर्ण भागीदार है।
एक्स विनबैक्स - 2022 का विषय शांति सेनाओं के संचालन के लिए संयुक्त राष्ट्र दल के हिस्से के रूप में एक इंजीनियर कंपनी और एक मेडिकल टीम की नियुक्ति और तैनाती है। भारत के पास संयुक्त राष्ट्र मिशनों में सैनिकों की तैनाती की एक समृद्ध विरासत है और इसके पास सर्वश्रेष्ठ कार्य प्रणाली और व्यावहारिक अनुभव को शामिल करते हुए सुनियोजित, परिचालन संबंधी और रणनीतिक स्तरों पर संयुक्त राष्ट्र शांति सैनिकों को सर्वोत्तम अभ्यास प्रदान करने की कुछ बेहतरीन क्षमताएं हैं।
द्विपक्षीय अभ्यास के पिछले संस्करणों के बढ़े हुए दायरे के साथ एक फील्ड प्रशिक्षण अभ्यास के रूप में एक्स विनबैक्स – 2022 का संचालन आपसी विश्वास, पारस्परिकता को मजबूत करेगा और भारतीय सेना और वियतनाम पीपल्स आर्मी के बीच सर्वोत्तम कार्य प्रणालियों को साझा करने में सक्षम करेगा। संयुक्त सैनिक अभ्यास दोनों टुकड़ियों के सैनिकों को एक-दूसरे की सामाजिक और सांस्कृतिक विरासत के बारे में जानने का अवसर प्रदान करेगा। भारतीय सेना का प्रतिनिधित्व 105 इंजीनियर रेजिमेंट के सैनिकों द्वारा किया जा रहा है।
48 घंटे का वैलीडेशन सैनिक अभ्यास संयुक्त राष्ट्र मिशनों में समान परिस्थितियों के अंतर्गत तकनीकी सैन्य अभियानों को अमल में लाते समय दोनों टुकडि़यों द्वारा प्राप्त मानकों का आकलन करने के लिए निर्धारित कार्यक्रम का हिस्सा है। यह एक मानवीय सहायता और आपदा राहत प्रदर्शन और उपकरण प्रदर्शन स्वदेशी समाधानों का उपयोग करते हुए प्राकृतिक और मानव निर्मित आपदाओं के दौरान बचाव और राहत कार्यों को शुरू करने की भारत की क्षमता का प्रदर्शन करेगा।
एमजी/एएम/केपी
(Visitor Counter : 446
मंत्रिमण्डल
मंत्रिमंडल ने सूचना प्रौद्योगिकी हार्डवेयर के उत्पादन से जुड़ी प्रोत्साहन योजना-2.0 को स्वीकृति दी
मंत्रिमंडल ने सूचना प्रौद्योगिकी हार्डवेयर के उत्पादन से जुड़ी प्रोत्साहन योजना - 2.0 को स्वीकृति दे दी है।
प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल ने आज 17,000 करोड़ रुपये के बजट परिव्यय के साथ सूचना प्रौद्योगिकी हार्डवेयर के उत्पादन से संबद्ध प्रोत्साहन योजना 2.0 को मंजूरी दी है।
संदर्भ:
- भारत में इलेक्ट्रॉनिक्स विनिर्माण ने पिछले 8 वर्षों में 17 प्रतिशत सीएजीआर के साथ लगातार वृद्धि की है। इस साल इसने उत्पादन में एक प्रमुख मानदंड को पार किया है। यहां 105 बिलियन अमरीकी डॉलर  का उत्पादन हुआ।
- भारत, दुनिया का दूसरा सबसे बड़ा मोबाइल निर्माता देश बन गया है। इस वर्ष 11 बिलियन अमरीकी डालर  का मोबाइल फोन का निर्यात किया गया।
- वैश्विक इलेक्ट्रॉनिक्स विनिर्माण पारिस्थितिकी तंत्र भारत में आ रहा है, और भारत एक प्रमुख इलेक्ट्रॉनिक्स विनिर्माण देश के रूप में उभर रहा है।
- मोबाइल फोन के उत्पादन से जुड़ी प्रोत्साहन योजना  की सफलता को आगे बढ़ाते हुए केंद्रीय मंत्रिमंडल ने आज सूचना प्रौद्योगिकी हार्डवेयर के पीएलआई योजना 2.0 को स्वीकृति दे दी।
मुख्य विशेषताएं:
- सूचना प्रौद्योगिकी हार्डवेयर की पीएलआई योजना 2.0 के अंतर्गत लैपटॉप, टैबलेट, ऑल-इन-वन पीसी, सर्वर और अल्ट्रा स्मॉल फॉर्म फैक्टर डिवाइस आते है।
- इस योजना का बजटीय परिव्यय 17,000 करोड़ रुपये है।
- इस योजना की अवधि 6 वर्ष है
- अनुमानित वृद्धिशील उत्पादन 3.35 लाख करोड़ रुपये है
- अनुमानित वृद्धिशील निवेश 2,430 करोड़ रुपये है
- अपेक्षित वृद्धिशील प्रत्यक्ष रोजगार 75,000 है
महत्व:
भारत सभी वैश्विक कंपनियों के लिए एक विश्वसनीय आपूर्ति श्रृंखला भागीदार के रूप में उभर रहा है। बड़ी सूचना प्रौद्योगिकी हार्डवेयर कंपनियों ने भारत में विनिर्माण सुविधाएं स्थापित करने में गहरी रुचि दिखाई है। यह देश के भीतर बड़ी मांग रखने वाले मजबूत सूचना प्रौद्योगिकी सेवा उद्योग द्वारा समर्थित है।
अधिकांश प्रमुख कंपनियां भारत में स्थित सुविधा से भारत के भीतर घरेलू बाजारों की आपूर्ति करना चाहती हैं और भारत को एक निर्यात केंद्र बनाना चाहती हैं।
राष्ट्रपति सचिवालय
राष्ट्रपति ने दुर्गा पूजा की पूर्व संध्या पर बधाई दी
भारत के राष्ट्रपति श्री रामनाथ कोविंद ने दुर्गा पूजा की पूर्व संध्या पर अपने संदेश में कहा है:
“मैं दुर्गा पूजा के शुभ अवसर पर भारत और विदेश में रहने वाले सभी नागरिकों को शुभकामनाएं और बधाई देता हूं।
दुर्गा पूजा बुराई पर अच्छाई की जीत का प्रतीक है। यह पूजा इस विश्वास को भी मजबूत करती है कि अंततः सत्य और न्याय की जीत होती है। यह विश्वास हमें ईमानदारी, सच्चाई और न्याय के मार्ग पर चलने के लिए प्रेरित करता है। ऐसा करने से हम समाज के सबसे वंचित वर्गों तक विकास के लाभ को पहुंचाने में सफल होंगे।
सर्दियों की शुरुआत में मनाया जाने वाला यह त्योहार हमारी संस्कृति और सामाजिक सौहार्द को भी अभिव्यक्त करता है। आइए हम इस त्योहार को पूरे उत्साह, उमंग और सद्भाव के साथ मनाएं।
प्रधानमंत्री कार्यालय
प्रधानमंत्री ने नागरिकों से अपने सोशल मीडिया डीपी को तिरंगे से बदलने का आग्रह किया
प्रधानमंत्री श्री नरेन्द्र मोदी ने सभी नागरिकों से हर घर तिरंगा को सामूहिक अभियान के रूप में मनाने के क्रम में अपने सोशल मीडिया डीपी को तिरंगे से बदलने का आग्रह किया है।
प्रधानमंत्री ने ट्वीट किया;
"आज 2 अगस्त विशेष है! ऐसे समय में, जब हम आजादी का अमृत महोत्सव मना रहे हैं, हमारा देश #HarGharTiranga के लिए तैयार है, जो हमारे तिरंगे का उत्सव मनाने का एक सामूहिक अभियान है। मैंने अपने सोशल मीडिया पेजों पर डीपी बदल दी है और आप सभी से भी ऐसा करने का आग्रह करता हूं।”
प्रधानमंत्री कार्यालय
ईरान इस्लामी गणराज्य के विदेश मंत्री ने प्रधानमंत्री से मुलाकात की
भारत की सरकारी यात्रा पर आए ईरान इस्लामी गणराज्य के विदेश मंत्री श्री हुसैन अमीरबदोल्लाहियान ने आज प्रधानमंत्री श्री नरेन्द्र मोदी से शिष्टाचार भेंट की।
गणमान्य व्यक्ति का स्वागत करते हुए, प्रधानमंत्री ने भारत और ईरान के बीच लंबे समय से चली आ रही सभ्यता और सांस्कृतिक संबंधों को गर्मजोशी से याद किया। दोनों नेताओं ने चल रही द्विपक्षीय सहयोग की पहलों पर चर्चा की। प्रधानमंत्री ने जोर देकर कहा कि दोनों देशों को कोविड के बाद के युग में आदान-प्रदान में तेजी लाने के लिए काम करना चाहिए।
प्रधानमंत्री ने ईरान के विदेश मंत्री से राष्ट्रपति श्री इब्राहिम रायसी को भी अपनी बधाई प्रेषित करने का अनुरोध किया, और ईरान के राष्ट्रपति से जल्द से जल्द मुलाकात करने की आशा की।
पर्यटन मंत्रालय
पर्यटन मंत्रालय ने "देखोअपनादेश" वेबिनार श्रृंखला के अंतर्गत आज अपने दूसरे वेबिनार का आयोजन किया
इस वेबिनार का शीर्षक था कोलकाता- संस्कृति का संगम
पर्यटन मंत्रालय, भारत सरकार वर्तमान समय में “देखोअपनादेश” के समग्र विषय-वस्तु के रूप में एक वेबिनार श्रृंखला का आयोजन कर रही है, जिसका उद्देश्य भारतीयों द्वारा अपने देश के बारे में जानकारी प्राप्ति को बढ़ावा देने और पर्यटन उद्योग, छात्रों, आम जनता आदि में पर्यटन क्षेत्र के विभिन्न पहलुओं पर हितधारकों के ज्ञान को बढ़ावा देना है।
इस श्रृंखला के दूसरे वेबिनार, ‘कलकत्ता- संस्कृति का संगम' का आज आयोजन किया गया और इसे कोलकाता वॉक के श्री इफ्तेखार अहसन, श्री रित्विक घोष और श्री अनिर्बान दत्ता द्वारा प्रस्तुत किया गया। कोलकाता पर आयोजित इस वेबिनार ने, कोलकाता के विकास में विभिन्न समुदायों के योगदान के बारे में एक दिलचस्प जानकारी प्रदान की।
इस वेबिनार को बहुत अच्छी प्रतिक्रिया मिली, जिसको 2,700 से ज्यादा पंजीकरण और अंतिम रूप से 1,800 से ज्यादा भागीदारी प्राप्त हुई।
18 अप्रैल 2020 को विश्व धरोहर दिवस के अवसर पर दो वेबिनारों के आयोजन को अंतिम रूप दिया गया है। पहले सत्र का आयोजन स्टोरीट्रेल्स द्वारा 1100-1200 बजे तक किया जाएगा, जिसका विषय ‘द मोनुमेंट्स ऑफ मामल्लपुरम - स्टोरीज एच्टड इन स्टोन' होगा, वहीं दूसरे सत्र का आयोजन श्री रतीश नंदा, सीईओ, आगा खान ट्रस्ट फॉर कल्चर द्वारा 1200-1300 बजे तक किया जाएगा, जिसका विषय ‘वर्ल्ड हेरिटेज एंड सस्टेनेबल टूरिज्म एट हुमायूं टॉम्ब’ होगा।
यह वेबिनार श्रृंखला हमारे अतुल्य भारत की संस्कृति और विरासत की बहुत गहराई और विस्तार के साथ जानकारी प्रदान करती है। पहले वेबिनार का आयोजन 14 अप्रैल 2020 को किया गया था, इस वेबिनार का शीर्षक था "सिटी ऑफ सिटीज- दिल्लीज पर्सनल डायरी'। सत्र का मूल पर्यटन जागरूकता और सामाजिक इतिहास पर आधारित है। पर्यटन मंत्रालय, भारत सरकार के अतुल्य भारत के सोशल मीडिया पेजों पर "देखोअपनादेश" श्रंखला की जानकारी नियमित रूप से पोस्ट की जाती है।
महिला एवं बाल विकास मंत्रालय
श्रीमती स्मृति ज़ूबिन इरानी ने संरक्षण अधिकारियों से यह सुनिश्चित करने का आह्वान किया कि पीड़ितों की पहुंच उनके लिए उपलब्ध सभी कानूनी अधिकारों तक हो
एनसीडब्ल्यू ने एलबीएसएनएए के सहयोग से घरेलू हिंसा के मामलों को निपटाने को लेकर संरक्षण अधिकारियों के लिए प्रशिक्षण कार्यक्रम की शुरुआत की
घरेलू हिंसा की पीड़ितों की मदद को लेकर सुरक्षा अधिकारियों की विशिष्ट जरूरतों को पूरा करने के लिए राष्ट्रीय महिला आयोग  ने आज लाल बहादुर शास्त्री राष्ट्रीय प्रशासन अकादमी  के साथ मिलकर एक प्रोजेक्ट सीरीज शुरू की। यह घरेलू हिंसा के मामलों से निपटने के लिए संरक्षण अधिकारियों का प्रशिक्षण कार्यक्रम है। उद्घाटन समारोह में केंद्रीय महिला एवं बाल विकास मंत्री श्रीमती स्मृति ज़ूबिन इरानी, एनसीडब्ल्यू की अध्यक्ष रेखा शर्मा, लोक रंजन, निदेशक एलबीएसएनएए और चेयरपर्सन, नेशनल जेंडर एंड चाइल्ड सेंटर तथा श्रीमती दिशा पन्नू ने वर्चुअल रूप से हिस्सा लिया। प्रशिक्षण का उद्देश्य पुलिस, कानूनी सहायता सेवाओं, स्वास्थ्य प्रणाली, सेवा प्रदाताओं, आश्रय सेवाओं, वन स्टॉप सेंटर आदि सहित अधिनियम के तहत विभिन्न हितधारकों/सेवा प्रदाताओं की भूमिका पर ध्यान केंद्रित करना है।
श्रीमती स्मृति इरानी ने अपने उद्घाटन भाषण में राष्ट्रीय महिला आयोग की पहल की सराहना की। उन्होंने कहा कि संरक्षण अधिकारी पीड़ित महिलाओं के लिए प्रशासन और न्याय के बीच की खाई को पाटते हैं और यह उनकी प्राथमिकता होनी चाहिए कि पीड़ितों की पहुंच उनके लिए उपलब्ध सभी कानूनी अधिकारों तक हो। केंद्रीय मंत्री ने महामारी के दौरान महिलाओं की मदद करने के लिए 24/7 काम करने के लिए एनसीडब्ल्यू नेतृत्व को बधाई दी। उन्होंने आयोग द्वारा शुरू किए गए विभिन्न कार्यक्रमों जैसे गर्भवती महिलाओं के लिए हेल्पलाइन और सुरक्षा अधिकारियों को प्रशिक्षित करने की वर्तमान पहल की सराहना की।
अपने संबोधन में एनसीडब्ल्यू की अध्यक्ष श्रीमती रेखा शर्मा ने संरक्षण अधिकारियों की भूमिका के महत्व पर प्रकाश डाला, जो पीड़ित महिला और अदालत के बीच सुविधा प्रदान करने वाले की भूमिका में होते हैं। उन्होंने कहा कि संरक्षण अधिकारी पीड़ित महिला को राहत प्राप्त करने के लिए शिकायत दर्ज कराने और मजिस्ट्रेट के समक्ष आवेदन करने के अलावा चिकित्सकीय सहायता, कानूनी सहायता, परामर्श, सुरक्षित आश्रय और अन्य जरूरी सहायता प्राप्त करने में मदद करता है। उन्होंने यह भी कहा कि इन प्रशिक्षण सत्रों में प्रतिभागियों में अधिनियम के बेहतर कार्यान्वयन के लिए कानूनी प्रणाली, सुरक्षा अधिकारियों की भूमिका और अन्य हितधारकों के साथ परस्पर संबंध को लेकर समझ विकसित होगी। यह प्रशिक्षण रूढ़िवादी मानसिकता को भी बदलने पर ध्यान केंद्रित करेगा और घरेलू हिंसा का पीड़ितों और उनके बच्चों पर प्रभाव को समझेगा।
28 जून से 2 जुलाई तक चलने वाला पांच दिवसीय प्रशिक्षण कार्यक्रम उन कार्यशालाओं की श्रृंखला में पहला है, जो आगे उत्तर प्रदेश, हरियाणा और पश्चिम बंगाल इन तीन राज्यों के संरक्षण अधिकारियों के लिए आयोजित किए जाएंगे। महामारी की मौजूदा स्थिति को देखते हुए प्रशिक्षण ऑनलाइन रखा गया है।
विद्युत मंत्रालय
एनटीपीसी समूह की स्थापित बिजली उत्पादन क्षमता 73 गीगावाट से अधिक हुई
देश की प्रमुख एकीकृत बिजली उत्पादक कंपनी एनटीपीसी के समूचे समूह की स्थापित विद्युत उत्पादन क्षमता 73,024 मेगावाट तक पहुंच गई है। इसमें 57,038 मेगावाट की स्थापित क्षमता एनटीपीसी के अपने संयंत्रों की है जबकि 15,986 मेगावाट क्षमता एनटीपीसी की अनुषंगियों और संयुक्त उद्यम कंपनियों की शामिल है।
बिहार में 660 मेगावाट क्षमता के स्टेज-। की यूनिट-2  बाढ़ सुपर थर्मल पावर प्रोजेक्ट के चालू हो जाने के बाद एनटीपीसी समूह की कुल क्षमता 73 गीगावाट से अधिक हो गई है।
इनमें एनटीपीसी के खुद के 50 विद्युत स्टेशन  शामिल है जबकि 39 विद्युत स्टेशन  उसके संयुक्त उद्यमों और अनुषंगी कंपनियों के शामिल हैं।
इस उपलब्धि से राष्ट्र को सस्ती और विश्वसनीय बिजली उपलब्ध कराने की एनटीपीसी की प्रतिबद्धता को और बल मिला है।
इसके अलावा, कंपनी, वर्ष 2032 तक 60,000 मेगावाट नवीकरणीय ऊर्जा क्षमता हासिल करने के लिए भी प्रतिबद्ध है।
एनटीपीसी लिमिटेड, देश की सबसे बड़ी एकीकृत विद्युत उत्पादक कंपनी है जो कि देश की बिजली आवश्यकता में एक चौथाई योगदान करती है। कंपनी ताप विद्युत, जल विद्युत, सौर ऊर्जा और पवन ऊर्जा सयंत्रों के विविध क्षेत्रों में कार्य करने के साथ ही बेहतर व्यवहारों को अपनाने, नये प्रयास करने और पर्यावरण अनुकूल बेहतर भविष्य के लिए स्वच्छ ऊर्जा प्रौद्योगिकी अपनाने को प्रतिबद्ध है।